Supertalent
Supertalent je hrvatski talent show koji se prikazivao 2009, 2010, 2011, 2016, 2017., 2018., 2019., 2021., 2022., i 2023. godine, dok su snimanja audicijskih emisija za novu sezonu koja će se emitirati 2024. godine u toku. Dio je međunarodno poznatog serijala Got Talent. Riječ je o emisiji koja preko audicija traži talente, od pjevanja, plesa, imitacije, sviranja te raznih ostalih vještina i talenata. Voditelji emisije u prvih šest sezona bili su glumci Rene Bitorajac i Igor Mešin. U sedmoj sezoni dolazi do izmjene voditeljskog para. Uz Igora Mešina, voditeljsku palicu preuzima i Frano Ridjan. Početni žiri su činili muzičari Nina Badrić i Dubravko Merlić te bosanskohercegovački glumac Enis Bešlagić. U 2016. godini, u 4. sezoni, članovi žirija Supertalenta bili su Mislav Čavajda, Mario Petreković, Martina Tomčić te Danijela Martinović, dok su u petoj i šestoj sezoni showa Maja Šuput Tatarinov, Martina Tomčić, Janko Popović Volarić te Davor Bilman. Prvu sezonu pobijedio je Tihomir Bendelja, drugu Viktorija Novosel, treću Promenada klub, četvrtu Petar Bruno Basić, petu Emil i Mateja te šestu Denis Barta.